b"\n_START_ARTICLE_\nSetge de L\xc3\xb2vetx\n_START_SECTION_\nOr\xc3\xadgens del conflicte\n_START_PARAGRAPH_\nEl 1185, els germans Ivan i Pere van encap\xc3\xa7alar un aixecament contra els bizantins per restaurar l'Imperi B\xc3\xbalgar. Tota la regi\xc3\xb3 de M\xc3\xa8sia, a excepci\xc3\xb3 de Varna, fou r\xc3\xa0pidament alliberada i els germans van comen\xc3\xa7ar a atacar les guarnicions bizantines al sud dels Balcans. Les t\xc3\xa0ctiques b\xc3\xbalgares inclo\xc3\xafen atacs i moviments r\xc3\xa0pids, i els bizantins eren incapa\xc3\xa7os de carregar contra ells._NEWLINE_Per canviar aquesta situaci\xc3\xb3, l'emperador bizant\xc3\xad Isaac II \xc3\x80ngel, va decidir traslladar les accions militars al nord de Bulg\xc3\xa0ria i atacar directament els bastions dels rebels al voltant de T\xc3\xa0rnovo.\n_START_SECTION_\nEl setge\n_START_PARAGRAPH_\nA la tardor de 1186, l'ex\xc3\xa8rcit bizant\xc3\xad va marxar cap al nord per Sredets (Sofia). La campanya va agafar per sorpresa el b\xc3\xbalgars. No obstant aix\xc3\xb2, les dures condicions clim\xc3\xa0tiques i el comen\xc3\xa7ament de l'hivern va detenir els bizantins i el seu ex\xc3\xa8rcit va haver de romandre a Sredets durant tot l'hivern._NEWLINE_A la primavera de l'any seg\xc3\xbcent la campanya es va reprendre, per\xc3\xb2 l'element sorpresa havia desaparegut i els b\xc3\xbalgars havien adoptat mesures per impedir el pas a la seva capital, T\xc3\xa0rnovo. Els bizantins havien d'assetjar la fortalesa de L\xc3\xb2vetx. El setge va durar tres mesos i va ser un complet frac\xc3\xa0s per a Isaac \xc3\x80ngel. El seu \xc3\xbanic \xc3\xa8xit va ser la captura de l'esposa d'Ivan, per\xc3\xb2 Isaac \xc3\x80ngel es va veure obligat a fer una treva de facto, i per tant va haver de recon\xc3\xa8ixer la restauraci\xc3\xb3 de l'Imperi B\xc3\xbalgar.\n_START_SECTION_\nConseq\xc3\xbc\xc3\xa8ncies\n_START_PARAGRAPH_\nSegons el tractat, el m\xc3\xa9s jove dels germans Ass\xc3\xa8n, Kalojan, va ser enviat com a ostatge a Constantinoble per garantir la pau. No obstant aix\xc3\xb2, Nicetes Coniates assenyala que la situaci\xc3\xb3 va empitjorar per als bizantins. Poc despr\xc3\xa9s del setge, els b\xc3\xbalgars a Maced\xc3\xb2nia es van revoltar sota les ordres de Dobromir Criss\xc3\xb3s._NEWLINE_La pau va durar fins al 1189, quan a causa de la proposta de Bulg\xc3\xa0ria en suport de la Tercera Croada contra els bizantins, Isaac \xc3\x80ngel va posar en marxa una altra campanya i va patir una dura derrota a la Batalla de Triavna, que va confirmar la superioritat militar b\xc3\xbalgara a la guerra."